Úradný vestník L 194 , 29/07/1994 S. 0021 - 0025

Fínske špeciálne vydanie: Kapitola 3 Zväzok 59 S. 0192

Švédske špeciálne vydanie: Kapitola 3 Zväzok 59 S. 0192



Nariadenie Komisie (ES) č. 1905/94 z 27. júla 1994, o podrobných pravidlách uplatňovania nariadenia Rady (ES) č. 399/94 o osobitných opatreniach pre sušené hrozno KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na nariadenie Rady (ES) č. 399/94 z 21. februára 1994 o osobitných opatreniach pre sušené hrozno [1], najmä na jeho článok 4, keďže podrobné pravidlá uplatňovania uvedeného nariadenia sa musia venovať najmä osobitným opatreniam, ktoré sa majú byť vykonávať, ich financovaniu zo strany spoločenstva, prijateľnosti žiadostí a postupu pre prijatie navrhovaných opatrení; keďže sa musí definovať charakter jednotlivých osobitných opatrení, ktoré môžu navrhovať reprezentatívne skupiny zodpovedné za ich vykonávanie; keďže opatrenia financované podľa tohto nariadenia nemajú nárok na inú pomoc spoločenstva alebo národnú pomoc; keďže by sa mali stanoviť primerané kontrolné opatrenia a finančné dôsledky s cieľom zabezpečiť súlad s povinnosťami podľa tohto nariadenia; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: HLAVA 1 Všeobecné ustanovenia Článok 1 Na účely tohto nariadenia: a) "Reprezentatívna skupina, ktorej členovia zastupujú jednotlivé odvetvia priemyslu" je ľubovoľná organizácia, ktorá nezávisle od svojho postavenia je ako žiadateľ schopná v čase predloženia svojej žiadosti preukázať, že: - jej členmi sú poľnohospodárske podniky, ktoré vyrábajú sušené hrozno na spracovanie, priemyselné podniky, ktoré ho spracovávajú, a podniky, ktoré ho uvádzajú na trh a - kontroluje najmenej polovicu výroby sušeného hrozna každej odrody v oblasti, na ktorú sa vzťahujú opatrenia, ktoré navrhuje vykonávať; b) "Priame opatrenia" sú všetky opatrenia, ktoré sú predmetom zmluvy o dielo medzi Komisiou a žiadateľom; c) "Nepriame opatrenia" sú všetky opatrenia, ktoré sú predmetom zmluvy medzi príslušným orgánom vymenovaným každým členským štátom a žiadateľom. Článok 2 Program opatrení navrhovaných reprezentatívnou skupinou môže obsahovať jedno alebo viac opatrení uvedených v druhom odseku článku 1 nariadenia (ES) č. 399/94. Opatrenia zahrnuté do programu sa môžu vykonávať iba po podpise zmluvy. Trvanie navrhovaného výkonu zmluvy je obdobie uvedené v programe prijatom podľa postupu opísaného v článkoch 8 a 9 tohto nariadenia. HLAVA II Opatrenia týkajúce sa kvality Článok 3 1. Opatrenia odbornej prípravy uvedené v písmene a) v druhom odseku článku 1 nariadenia (ES) č. 399/94 sa týkajú jedného alebo viacerých z uvedených opatrení: - špecializované semináre pre každú kategóriu pracovníkov, - študijné návštevy, - kurzy prípravy pre kontrolórov kvality. 2. Spoločenstvo prispieva na financovanie týchto opatrení 90 %. 3. Tieto opatrenia sú nepriamymi opatreniami v zmysle článku 1 písm. c) tohto nariadenia. Článok 4 1. Opatrenia na zlepšenie podmienok dopravy a skladovania uvedené v písmene b) v druhom odseku článku 1 nariadenia (ES) č. 399/94 sa týkajú jedného alebo viacerých z týchto opatrení: - zriadenie bodov pre príjem a predbežné triedenie ešte nespracovaného sušeného hrozna, - nákup stohovateľných platových prepraviek, - nákup paliet, - vybavenie laboratórií na kontrolu vzoriek a - nákup zariadení na účinné riadenie skladovania. 2. Spoločenstvo prispieva na financovanie týchto opatrení 70 %. 3. Tieto opatrenia sú nepriamymi krokmi v zmysle článku 1 písm. c) tohto nariadenia. Článok 5 1. Opatrenia uvedené v písmene c) v druhom odseku článku 1 nariadenia (ES) č. 399/94 pozostávajú z týchto opatrení: - zber a kritické utriedenie výsledkov už vykonaného výskumu a ich sprístupnenie osobám zodpovedným za podniky, - vypracovanie účinných postupov na výkon operácií pri sušení, čistení, triedení a skladovaní v hospodárstve alebo v závode, - vypracovanie pravidiel pre manipuláciu a triedenie privážaného sušeného hrozna; vytvorenie klasifikačného systému zlučiteľného v medzinárodnou praxou. 2. Spoločenstvo prispieva na financovanie týchto opatrení 70 %. 3. Tieto opatrenia sa predkladajú a vykonávajú v priamej spolupráci s inštitúciami a/alebo orgánmi s pôsobnosťou v týchto oblastiach. 4. Tieto opatrenia sú nepriamymi opatreniami v zmysle článku 1 písm. c) tohto nariadenia. HLAVA III Podporné opatrenia Článok 6 1. Štúdiu o trhu uvedenú v písmene d) v druhom odseku článku 1 nariadenia (ES) č. 399/94 vykoná Komisia tak, ako je stanovené v druhom pododseku článku 2 uvedeného nariadenia. Na štúdiu sa vypíše súťaž uverejnená v sérii C Úradného vestníka Európskych spoločenstiev. Je to priame opatrenie v zmysle článku 1 písm. b) tohto nariadenia. 2. Informačný program uvedený v písmene e) v druhom odseku článku 1 nariadenia (ES) č. 399/94 vykoná Komisia tak, ako je stanovené v druhom pododseku článku 2 uvedeného nariadenia. Na program sa vypíše súťaž uverejnená v sérii C Úradného vestníka Európskych spoločenstiev. Je to priame opatrenie v zmysle článku 1 písm. c) tohto nariadenia. 3. Tieto opatrenia sú plne financované spoločenstvom. HLAVA IV Správa opatrení na podporu kvality Článok 7 Opatrenia uvedené v článkoch 3, 4 a 5 tohto nariadenia navrhujú reprezentatívne skupiny v zmysle článku 1 písm. a) tohto nariadenia, ktoré sú tiež: - oprávnené na vykonávanie navrhovaných opatrení a - schopné zaručiť, že práce budú úspešne dokončené. Článok 8 1. Každý žiadateľ musí mať registrované sídlo v členskom štáte. 2. Žiadosti o financovanie spoločenstva sa predkladajú najneskôr do 31. decembra 1994 príslušnému orgánu v členskom štáte, v ktorom má žiadateľ registrované sídlo. Príslušné orgány sú uvedené v prílohe k tomuto nariadeniu. 3. Žiadosti obsahujú: a) názov, adresu a stanovy žiadateľskej reprezentatívnej skupiny; b) všetky informácie súvisiace s navrhovanými opatreniami s podrobným popisom a odôvodnením a s uvedením času potrebného na vykonávanie, ako aj predpokladané výsledky; c) zhrnutie programu s uvedením jeho hlavných prvkov; d) cena navrhovaná za jednotlivé opatrenia bez daní vyjadrená v ECU spolu s položkovým rozpisom tejto čiastky a príslušným finančným plánom; e) štúdie, z ktorých navrhované opatrenie vychádza, ak sú takéto štúdie k dispozícii; f) poslednú dostupnú správu vedenia, prípadne záznam žiadateľa a stanovy a/alebo rokovací poriadok. 4. Žiadosti sú platné len vtedy, ak je k nim priložený písomný záväzok: a) že spĺňajú ustanovenia štandardnej zmluvy a kritériá na riadenie, ktoré ustanovila Komisia a ktoré žiadateľovi poskytol príslušný orgán; b) že sa na náklady žiadateľa zadá vypracovanie hodnotiacej štúdie realizovaných opatrení, ak o to požiada Komisia alebo príslušný orgán, ktorému bola predložená žiadosť o financovanie; c) že sa neprijme inú pomoc spoločenstva ani národnú pomoc na účely čiastočného financovania opatrení zo strany spoločenstva podľa tohto nariadenia; d) že sa jednoznačne zverejní príspevok spoločenstva. Článok 9 1. Príslušný orgán zostaví zoznam všetkých žiadostí o financovanie, ktoré prijal v lehote ustanovenej v článku 8 ods. 2 a najneskôr 31. januára 1995 ho zašle Komisii spolu s odôvodneným stanoviskom ku každej z nich. 2. Po informovaní Riadiaceho výboru pre výrobky z ovocia a zeleniny Komisia čo najskôr rozhodne o úspešných žiadostiach. Článok 10 1. Žiadateľov o výsledku ich žiadosti individuálne vyrozumie príslušný orgán čo najskôr potom, ako sa rozhodnutie uvedené v článku 9 ods. 2 oznámi členskému štátu. 2. Príslušné orgány uzatvoria zmluvy na vybraté opatrenia s úspešnými žiadateľmi do jedného mesiaca od oznámenia rozhodnutia členskému štátu. Na tento účel použijú orgány štandardnú zmluvu uvedenú v článku 8 ods. 4 písm. a). 3. Zmluva nenadobúda účinnosť pred zložením zábezpeky v prospech príslušného orgánu vo výške 15 % z čiastky financovanej spoločenstvom na zabezpečenie jej riadneho výkonu. Ak príslušnému orgánu nie je doručený dôkaz o zložení zábezpeky do dvoch týždňov od uzatvorenia zmluvy, zmluva sa stáva neplatnou a nemá právny účinok. 4. Zábezpeky sa skladajú v súlade s nariadením Komisie (EHS) č. 2220/85 [2]. Prvoradou požiadavkou v zmysle článku 20 uvedeného nariadenia je vykonávanie v lehote ustanovenej pre opatrenia, ktorá je uvedená v zmluve uvedenej v odseku 2. 5. Nesplnenie prvoradej požiadavky alebo vážne porušenie záväzkov uvedených v článku 8 ods. 4 má za následok vypovedanie zmluvy. Článok 11 1. Žiadateľ môže predložiť len jednu žiadosť o preddavok odo dňa nadobudnutia platnosti zmluvy. Preddavok môže byť najviac 30 % čiastky financovanej spoločenstvom. Preddavky sa vyplácajú na základe poskytnutia zábezpeky vo výške 110 % preddavku v prospech príslušného orgánu zloženej v súlade s nariadením (EHS) č. 2220/85. 2. Platby sa vykonávajú na základe štvrťročných faktúr predložených spolu s príslušnými sprievodnými dokladmi a predbežnou správou o výkone zmluvy až do výšky 70 % celkového financovania spoločenstva. Prvé faktúry sa predkladajú tri mesiace po dni, keď zmluva nadobudla účinnosť. 3. Žiadosti o zostatok sa predkladajú príslušnému orgánu najneskôr ku koncu štvrtého mesiaca nasledujúceho po dokončení opatrení ustanovených v zmluve. K nim sa pripoja: - príslušné sprievodné doklady, - súpis, ktorý je zhrnutím vykonaných opatrení, - správa hodnotiaca doteraz dosiahnuté výsledky a spôsob, akým ich možno využiť. Okrem prípadov vyššej moci má nepredloženie žiadostí o zostatok spolu s podkladmi ku konečnému dňu za následok zníženie zostatku o 3 % za každý mesiac omeškania. 4. Zostatok sa vypláca na základe overenia podkladov uvedených v odseku 3. V prípade nedodržania prvoradej požiadavky uvedenej v druhom pododseku článku 10 ods. 4 sa nevykoná platba okrem prípadov vyššej moci. Nesplnenie iných požiadaviek má za následok zníženie zostatku v pomere k rozsahu zisteného nedostatku. 5. Zábezpeka uvedená v odseku 1 sa uvoľní, keď sa vyplatí zostatok podľa odseku 4. Ak však: a) podľa tretieho pododseku odseku 4 je zostatok znížený a výška preddavku a platieb uvedených v odseku 2 je vyššia ako konečná čiastka čiastočného financovania, časť zábezpeky, ktorá zodpovedá navyše vyplatenej čiastke, prepadá, b) nepredloženie žiadosti o zostatok do posledného dňa má za následok prepadnutie tej časti zábezpeky, ktorá predstavuje podiel, o ktorý bol znížený zostatok podľa druhého pododseku odseku 3. 6. Príslušný orgán vykoná platby ustanovené v tomto článku do 60 dní od prijatia žiadostí o výplatu zostatku. Platby však môže odložiť, ak sú potrebné ďalšie kontroly. 7. Príslušný orgán zašle Komisii hodnotiace správy uvedené v článku 3 najneskôr v 30. deň po prijatí dokladov uvedených v uvedenom odseku. 8. Rozhodujúca udalosť pre poľnohospodársky prevodný kurz v prípade opatrení uvedených v článku 6 sa riadi článkom 12 ods. 1 nariadenia Komisie (EHS) č. 1068/93 [3]. Rozhodujúca udalosť pre poľnohospodársky prevodný kurz v prípade opatrení uvedených v článkoch 3, 4 a 5 je posledný deň na predkladanie žiadostí v súlade s článkom 8 ods. 2 Článok 12 1. Príslušné orgány prijmú potrebné opatrenia na overenie: - správnosti predložených informácií a podkladov, - plnenia všetkých zmluvných povinností, okrem iného prostredníctvom technických, správnych a účtovných kontrol v priestoroch zmluvných strán alebo niektorého z ich spoločníkov. Bez toho, aby bolo dotknuté nariadenie Rady (EHS) č. 595/91 [4] ihneď písomne informujú Komisiu o všetkých zistených nedostatkoch. 2. Komisia môže sledovať vykonávanie opatrení najmä usporiadaním stretnutí odborníkov a prostredníctvom kontrol na mieste, Článok 13 1. V prípade nenáležitej platby je príjemca povinný vrátiť príslušné čiastky spolu s úrokom, vypočítaným na základe času, ktorý uplynul medzi platbou a jej vrátením zo strany príjemcu. Platná úroková sadzba je sadzba, ktorú uplatňuje Európsky fond pre menovú spoluprácu pri svojich operáciách v ECU, ktorá bola uverejnený v sérii C Úradného vestníka Európskych spoločenstiev a je platná v deň nenáležitej platby, plus tri percentuálne body. 2. Vrátené čiastky sa spolu s úrokom platia platobným úradom alebo oddeleniam, ktoré ich odpočítajú od výdavkov financovaných Európskym poľnohospodárskym usmerňovacím a záručným fondom. Článok 14 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. júla 1994 Za Komisiu René Steichen člen Komisie [1] Ú. v. ES L 54, 25.2.1994, s. 3. [2] Ú. v. ES L 205, 3.8.1985, s. 5. [3] Ú. v. ES L 108, 1.5.1993, s. 106. [4] Ú. v. ES L 67, 14.3.1991, s. 11. -------------------------------------------------- PRÍLOHA ZOZNAM PRÍSLUŠNÝCH ORGÁNOV PODĽA ČLÁNKU 8 ODS. 2 Členský štát | Príslušný orgán | B | Bureau d'intervention et de restitution belge (BIRB)Rue de Trèves 82B-1040 Bruxelles | Belgisch Interventie- en Restitutiebureau (BIRB)Trierstraat 82B-1040 Brussel | DK | EF-DirektoratetNyropsgade 26DK-1602 København V | D | Bundesamt für Ernährung und Forstwirtschaft (BEF)Adickesallee 40D-60322 Frankfurt am MainPostfach 18 01 07D-60082 Frankfurt am Main | GR | Direction for the management of agricultural products (DIDAGEP)241 Acharnon StreetGR-104 46 Athenes | E | Ministerio de Agricultura, Pesca y AlimentaciónSecretaría General de AlimentaciónPaseo Infanta Isabel 1E-28014 Madrid | F | Office national interprofessionnel des fruits, des légumes et de l'horticulture (Oniflhor)164, rue de JavelF-75015 Paris | IRL | Department of agriculture, food and forestryAgriculture House (7 W)Kildare StreetIRL-Dublin2 | I | Ente per gli Interventi nel mercato agricolo (EIMA)Via Palestro 81I-00185 Roma | L | Administration des services techniques de l'agriculture16, route d'EschL-1470 Luxembourg | NL | Produktschap voor groenten en fruitBezuidenhoutseweg 153NL-2594 AG s-Gravenhage | P | Instituto Nacional de Intervenção e Garantia Agrícola (INGA)Rua Camilo Castelo Branco, no. 45, 2o.P-1000 Lisboa | UK | Intervention Board Executive AgencyFountain House2 Queen's WalkUK-Reading,BerksRG1 7QW | --------------------------------------------------